Document ID: 32007D0013

ODLOČBA KOMISIJE
z dne 22. decembra 2006
o prilagoditvi Odločbe 2002/459/ES v zvezi z razširitvijo seznama enot v računalniškem omrežju Traces zaradi pristopa Bolgarije in Romunije
(notificirano pod dokumentarno številko C(2006) 6810)
(Besedilo velja za EGP)
(2007/13/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije ter zlasti člena 4(3) Pogodbe,
ob upoštevanju Akta o pristopu Bolgarije in Romunije in zlasti člena 56 Akta,
ob upoštevanju naslednjega:
(1)
Za nekatere akte, ki jih je treba prilagoditi zaradi pristopa Bolgarije in Romunije k Evropski uniji, v Aktu o pristopu iz leta 2005 niso bile predvidene potrebne prilagoditve. Te prilagoditve je treba sprejeti pred pristopom, da se začnejo uporabljati z datumom pristopa.
(2)
Direktiva Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člen 20(1) Direktive določata, da Komisija uvede računalniški sistem, ki povezuje veterinarske organe držav članic.
(3)
Odločba Komisije 2002/459/ES z dne 4. junija 2002 o seznamu enot v računalniškem omrežju ANIMO in o razveljavitvi Odločbe 2000/287/ES (2) določa seznam in opredelitev enot sistema ANIMO v državah članicah.
(4)
Odločba Komisije 2004/292/ES z dne 30. marca 2004 o uvedbi sistema Traces in spremembah Odločbe 92/486/EGS (3) uvede uporabo Traces, ki je računalniški sistem, namenjen sledenju gibanja živali in nekaterih proizvodov pri trgovini znotraj Skupnosti in pri uvozu.
(5)
Da se zagotovi delovanje računalniškega sistema Traces, je treba opredeliti različne enote, prisotne v Bolgariji in Romuniji.
(6)
Zato je treba Odločbo 2002/459/ES spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2002/459/ES se spremeni v skladu s Prilogo k tej odločbi.
Člen 2
Ta odločba se uporablja le pod pogojem in z dnem začetka veljavnosti Pogodbe o pristopu Bolgarije in Romunije.
Člen 3
Ta odločba je naslovljena na države članice.
V Bruslju, 22. decembra 2006

Labels: 7
3
6
12
18
15